Publication: Magyar Közlöny
Issue: MK-2003-90 (Year: 2003, Number: 90)
Era: 1990-2004
Section: a 111/2003. (VII. 29.) Korm. rendelethez
Paragraph Index: 504

c) a létesítményekbe tartozó jelentõsebb berendezések feltüntetésre kerültek-e. Az üzemeltetéshez és létesítéshez kapcsolódó költségek megfelelõ szétválasztását, és az ezen költségek besorolásához alkalmazott módszert kell vizsgálni. A saját felhasználású energia költségeket részletesen kell vizsgálni abból a szempontból, hogy az egyes elõre jelzett évekre feltételezett árszerkezet és mennyiség, kimutatásra került-e a késõbbi pénzforgalomban (cash-flowban). A finanszírozási költségeket vizsgálni kell abból a szempontból, hogy megalapozottak-e, az összes finanszírozással kapcsolatos tételt megfelelõen szerepeltették-e. A feltüntetett adótételeknél vizsgálni kell, hogy a magyar adózási jogszabályok és rendelkezések szempontjából azok helyesek-e. III. Pénzforgalom (Cash-flow) és várható megtérülések A szakértõnek meg kell gyõzõdnie arról, hogy a Hivatal által elfogadott számítási módszerek alapján készített számítások helyesek-e, és hogy a vonatkozó végkövetkeztetések a projekt egészét tekintve ésszerûek-e. A pénzforgalmat (cash-flow) ellenõrizni kell abból a szempontból, hogy az alkalmazott módszertan helyes és elfogadható-e, és az összes vonatkozó tételt szerepeltették-e. IV. A szakértõi jelentés A szakértõnek a fentiek alapján jelentést kell kibocsátania, amely részletesen ismerteti az üzleti terv megalapozottságát és a fentiekben említett összes kérdéskörre kiterjed. A jelentésnek részletesen ismertetnie kell a szakértõ által végzett munkát, a vizsgálat mélységét és bizonyosságot kell adnia az üzleti terv megalapozottságáról vagy nem megfelelõ voltáról.

Source: https://magyarkozlony.hu/hivatalos-lapok/05ef36772eaa50c16db17a38250eaaf0b73e9a45/dokumentumok/e4babff0df4856302a220d9c2db4aa48a924bde6/letoltes